આ વિશે કોંગ્રેસનાં અન્ય વરિષ્ઠ નેતા સલમાન ખુરશીદનું નિવેદન મહત્ત્વનું બની જાય છે. તેઓ કહે છે કે એકલા ચૂંટણી જીતવી કોંગ્રેસ માટે મુશ્કેલ છે. માટે મહાગઠબંધનનાં માર્ગમાં કોઈ મોટો અવરોધ ન સર્જાય તે માટે જ કદાચ કોંગ્રેસ હવે વડાપ્રધાન પદની ઉમેદવારી વિશે સ્પષ્ટતા કરવાં લાગ્યો છે. રાહુલની દાવેદારી વિશે તૃણમૂલ કોંગ્રેસનાં મમતા બેનરજી કોઈ પ્રતિક્રિયા આપતાં નથી. બસપા તો માયાવતીને જ પોતાનાં વડાપ્રધાન પદનાં ઉમેદવાર ગણાવે છે. સપા પણ ગઠબંધનનાં વડાપ્રધાન પદનાં ઉમેદવાર વિશે શંકાકુશંકા દેખાડી ચૂક્યો છે. માટે જ કદાચ કોંગ્રેસ હવે આ નિર્ણય ઉપર આવ્યો હોય તેવું સમજી શકાય છે.